 Ugu horeyn wasiirka amniga gudaha xukuummadda federaalka Soomaaliya Mudane Maxamed Abuukar Islaaw Ducaale ayaa golaha u soo ban-dhigay qaraar qeexaya in amniga Caasimadda lagu wareejiyo booliiska, waxa ayna golohu isla oggolaadeen in masuuliyadda amniga caasimadda lagu wareejiyo booliiska, in dhammaan ciidanka xasilinta la hoos geeyo booliiska si ay uga qayb qaataan sugidda amniga iyo in ciidanka nabad-suggiddu ay masuul ka yihiin helidda xogta sir-doon ee gacan ka geysaneysa adkeynta amniga. 